Vrywilliger sterf in Kommetjie-brandDie foto is op Volunteer Wildfire Services se Facebook-blad gedeel. JP Smith, burgemeesterskomiteelid vir veiligheid en sekuriteit, het gesê Andrew Jantjies (44) het op die toneel inmekaargesak waarna hy deur twee dokters, wat nie aan diens was nie, behandel is. Jantjies is met sy aankoms by die Valsbaai-hospitaal in Vishoek dood verklaar. Jantjies was ŉ prokureur en het vir sewe jaar by die Vishoekrampbestuur-vrywilligerskorps uitgehelp. Hy was vaardig in brandbestryding, noodhulp en verkeerbeheer. Jantjies word oorleef deur sy vrou en drie kinders. “Die gemeenskap en vrywilligers het ŉ groot talent verloor, maar ons salueer mnr. Jantjies en bring hulde aan hom vir die bydrae wat hy gemaak het om die gemeenskap op te hef en diegene in noord te help. Ons wens sy gesin vrede en troos toe in hulle tyd van rou.”